Hier moet ek ook saam met baie van die mense hier bo stem, voel glad nie jammer vir hulle nie. Al daaraan gedink hoeveel onskuldige kinders regoor die wereld hulle lewe agv dwelms verloor.
Ek voel baie jammer vir die twee se families maar dit sal heelwat beter in ons land gaan as die regering hulle grootmens broeke wil aantrek en strenger optree teen misdadigers. Hulle kom niks oor nie so dis hoekom hulle dit bly doen.
As hierdie mense wat die “moenie oordeel nie” deuntjie gedurig sing die wêreld moes regeer was die mensdom lankal in sy peetjie in. Wonder hoe sou so’n wêreld gelyk het waar die bose net vrye teuels gegee word want “ons mag nie oordeel nie”. Wat ‘n nagmerrie!
My seun het oorsee gewerk toe hy terugkom moes hy dokumente vir sy baas oorbring (wat hy al jare lank ken) ongelukkig was sy baas n wolf in skaap klere en my seun is gevang met drugs tussen die dokumente. Hy het 5 jaar gekry toe hy terugkom was hy n ander mens vertrou niemand en het merke op sy rug soos hul geslaan is. Almal is nie altyd skuldig nie sommiges probeer n lewe in die buiteland maak omdat SA nie werk vir hul het nie.
Niks met oordeel te doen nie. God sal oordeel. Die euwel moet uitgeroei word. Die doodstraf is gepas dit regverdig wat dwelms doen. Dit stop die duiwel in sy spore. Dis nie versiersuiker nie. Hulle vra genade? Waar is hulle genade vir die slagoffers wat hulle maak! Hulle weet presies wat hulle doen!
Gaan gesels maar met enige iemand wie se kinders dwelms gebruik, die hartseer is nie beperk tot diegene wat gevang word nie, die nagte se wakker lê en bekommerd wees oor hul kinders, die vele kere wat hul gestuur was vir rehabilitasie, die kostes daaraan verbonde, en dan val hul weer terug, die pyn en lyding en geweldige selfondersoek en selfverwyt oor jy dalk erens verekeerd gegaan het, wat plaasvind … nee wat , die lewe gaan oor keuses, as jy kies om dwelms te gebruik en te vervoer , is dit jou keuse en moet jy die gevolge dra . My leuse was altyd en is steeds dat mense kan doen wat hul wil, maar die gevolge van hul dade moet dra, so as jy uitgevang word, is jyself daarvoor verantwoordelik en moet jy jou straf aanvaar en nie met allerhande verskonings kom nie…keuses, keuses!!
Indien hulle dit wetend die land ingevat het, moet hulle die straf volgens die betrokke land se wette respekteer. Daar is egter gevalle waar mense wat na die lande reis, veral Thailand nie bewus is van die feit dat dwelms in hul bagasie “geplant ” kan word nie. Dis baie belangrik om ten alle tye jou oog op jou bagasie te hou voor jou vlug.